Հայաստանի Հանրապետության սփյուռքի նախարար Հրանուշ Հակոբյանը, ողջունելով արդեն 6-րդ անգամ հայրենիքում հավաքվող հայ լրագրողների համերաշխ եւ մարտնչող ընտանիքի ներկայացուցիչներին, նշեց, որ համաժողովը նպատակ ունի ճշգրտելու այն անելիքները, որոնք լրագրողները պարտավոր են միասնաբար իրականացնել պահանջատիրության եւ արդարության վերահաստատման ճանապարհին: «Մենք միասնաբար անցնելու ենք մեր ճամփան եւ կռիվ ենք տալու որոշ հարեւանների հետ: Մեր կռիվը լույսի եւ խավարի, Հայկ Նահապետի եւ Բելի, Սասունցի Դավթի եւ Մսրա Մելիքի, մշակույթ ունեցողի եւ դրա ոչնչացնողի կռիվ է»,- ասաց Հրանուշ Հակոբյանը` ընդգծելով, որ հայ ժողովուրդն այսօր կանգնած է նոր մարտահրավերների առաջ: